
Да разкажем за клуба в ЖК „Дружба”

В края на миналата 2012 година и първия месец на новата в клуба на хората с увреждания и пенсионера ЖК Дружба кипеше един много сериозен клубен живот. На 20 декември членовете му, около 55 на брой проведоха своето коледно тържество в ресторант ' Фаворит ', където наред с богатото меню имаше и голямо веселие, шеги и танци. В проведената коледно-новогодишна томбола се раздадоха подаръци за всички билетчета. Нямаше недоволни и огорчени.

На 2 януари, първият работен ден от новата година хората се събраха отново в клуба за да си честитят новата година, да си пожелаят най-вече много здраве, преодоляване и оцеляване в кризата с неголемите си пенсии. Всеки разказа за това как е посрещнал празниците, какъв е бил късметът му от баницата и още различни неща. Членовете на клуба бяха донесли по нещичко от празничните си маси, за да се почерпят отново за успехи и здраве. Клубното ръководство предложи безплатно кафе и шоколадова вафла на дошлите, заплатени от членския внос.

На 8 януари се проведе отчетното събрание на клуба. Председателката Надя Митева прочете доклада за направеното от ръководството и организаторката през изминалата година. Наред с разнообразието от мероприятия в клуба, Проведени бяха и 8 екскурзии, повечето еднодневни. Много бяха желаещите за посещението на Къкринското ханче, където бе заловен Васил Левски край Ловеч, посещението до столицата, където се поклониха в манастира 'Св. Мина' и разгледаха ботаническата градина. Другите са до водопадите в Крушуна, до с. Байкал, където хапнаха и рибни деликатеси в ресторант 'Байкал'. Много вълнуващо бе посещението на Смолян и Златоград, като на Рожен видяха и най-високата обсерватория на Балканския полуостров. В златоград, срещу допълнително заплащане местни туроператори заведоха желаещи през новия КПП до Гърция. Присъстващите на събранието изслушаха и отчета на финансовия доклад. Оценката за работата на ръководството е отлична. Въпреки, че събранието не бе изборно, поради отвод за лични причини Председателя на ревизионната комисия бе сменен и единодушно избраха Ани Гатева. Гостът на събранието г-н Върбан Мончев, Координатор на клубовете с Община Плевен поздрави присъстващите, като анализира проведените мероприятия и даде една много добра оценка на цялото ръководство и организаторът на клуба Надка Павлова. Това е клуб, където се предлага кафе на цена 0.10 лв.,както и пакетирани закуски на цени на търговиите.

В хронология ще представим и останалите мероприятия от изтеклия период от новата година, на 11 януари презентация на фирма 'Медик лайв', 15 януари честване юбилеен рожден ден на Председателката на клуба Надя Митева, като тя почерпи всички хора, а те и подариха спален комплект, 21 януари бабин ден, вечерта 18 човека на постановка на гостуващия Народен театър 'Иван Вазов' с постановката 'Вечеря за двама' с участието на Аня Пенчева и Васил Кадурин, 29 януари посещение на театралната постановка 'Кървава сватба' по Антон Страшимиров. Организаторката Надка Павлова изказва своята най-голяма благодарност на Мария Андреева, която я замества през времето на нейните отпуски, като по този начин клуба е винаги отворен за своите членове.

 Едно много голямо събитие предстои на този клуб- 15 -та годишнина от създаването му, което ще бъде отбелязано на 13 февруари 2013 година с тържество на ръководството, членовете и гости на клуба.

инж. Р. Петков, организатор клуб

За още един от клубовете, разговор с 

Николинка Димитрова

Календарната година за Клуб на хората с увреждания и пенсионера, ул. Гренадирска 34 Б приключи с коледно-новогодишно тържество в ресторант 'Национал' на 17 декември 2012 година. За това мероприятие се готвихме от началото на месец декември, в смисъл информацията да стигне до повече клубни членове, като в резултат това бяха 70 човека. От тях около 5-6 души са техни придружители и приятели. Тържеството беше изпълнено с много приятни емоции, много хубава музика предложена от диско-жокер. Които можеха потанцуваха, тропнаха и безброй хора, имаше и персонални поздрави от Председателката Цветана Кулева и ръководството за членовете и техните семейства и приятели, както и от тях за ръководството за много здраве, късмет кураж и надежди през 2013 г.. Тя ще бъде белязана със силния дух и  инициативността на членовете и ръководството, утвърждаване творческата активност на вокалната група 'Балкански ритми', посещения на мероприятия от културния афиш на града ни особено наситен с мероприятия свързани с 15 май-Деня на Плевен, освобождението 10 декември, посещения на различни театрални постановки, отбелязване на национални празници и такива от православния календар, организиране на еднодневни екскурзии, което е желанието на повечето от членовете, гостуване на съсъдбеници от сродни клубове или комуникация чрез Интернет и писма с други такива, които са по-отдалечени от Плевен, традиционно с Търговище и Сопот. Надеждите са да се преживее една преди всичко здрава, успешна изпълнена с надежди и оцеляване година, с още повече положителни емоции, за мероприятия удовлетворяващи всичките членове на клуба.

инж. Р. Петков, организатор клуб

Инициатива, полезна за всички нас, хората с увреждания

По инициатива на Юрка Антонова Георгиева, член на Съюза на слепите- териториална организация Плевен, на 16 януари от 14 часа в клуба на Гренадирска 30, бе създадена секция 'Здраве'. Нейното очно заболяване е резултат от автоимунен процес. Стремеж на всеки болен човек е по един или друг начин да облекчи своето страдание. И точно тук тя, търсейки начин в тази насока, започва лечение, като използва методите на източната китайска медицина, по- точно биоактивни добавки произведени от корпорацията 'Тянши'. Тези знания водят до повишаване на здравната и култура и постигане на по-добър здравен комфорт. Оттук и нейната идея за създаване на този клуб, в който да членуват не само представители на корпорацията, но най-вече хора с увреждания за да получат повече знания и да са полезни за себе си. Всяка втора сряда от месеца ще има лекция за здравословния начин на живот основан на нетрадиционната китайска медицина и вековен опит.

На коледно-новогодишното събиране на дистрибуторите на корпорация 'Тянши' представителите взеха решение да направят дарение на прибор регулиращ физично-биологичната енергия на клетките в човешкия организъм. Дарението е предназначено за Дом за медико-социални грижи/ дом майка и дете/ в ЖК Дружба гр. Плевен в отделението за деца с проблемно здраве. Всяка клетка в организма има някакъв биологично-енергиен потенциал. Когато този потенциал бъде нарушен от някакво заболяване или родова аномалия, тогава там възниква възпалителен процес и болков синдром. Именно този прибор улавя нивата на тази биоенергия, обработва я и преценявайки каква е енергийната необходимост внася обратно в клетките енергия. Това води до отшумяване на възпалителния и болков синдром, до енергиен баланс. Идеята е с този апарат при децата с вродени и вторични заболявания, с недоразвити клетки да се получи ефект. Волята на дарителите е с него да работи Мария Милинова, която е с очно увреждане, работеща в това отделение, като рехабилитатор-масажист. Това ще доведе до нова алтернатива и ново предизвикателство за Мария, ще има по-добър ефект от нейната работа върху децата. Дарителите са 30 човека, дистрибутори, като дистрибуторската му цена е 186 лв., а клиентската 232 лв. 

Волята на дарителите е записана в свидетелството за дарение връчено на ръководството на дома.

21 януари- Бабин ден

Жените от клуба на хората с увреждания и пенсионера на ул. „Данаил Попов” №2 с клубен организатор Християна Пантелеева, отбелязаха по-подобаващ начин денят на родилната помощ, по-известен, като Бабин ден. На 21 януари в 11 часа , 70 членуващи се събраха в клубното помещение, като първата им работа бе да подредят по масите донесените ястия. Нагласената кулинарна изложба включваше много видове сладки и солени баници, лучници, тутманици, тиквеници, сладки, кейкове и други вкусотии. Всичките тези ястия са по традиционно изпитани рецепти на жените. В 12.30 часа пристигнаха гостите от пенсионерския клуб в село Къртожабене. По стар български обичай ги посрещнаха с пита, шарена сол, мед и китчица здравец. От клубното ръководство поднесоха и по карамфил, закупен с пари от членския внос. След като всички се настаниха, организаторката прочете много обстойна информация за смисъла на този ден, че той от 1951 година е приет за официален ден на родилната помощ, на акушерките и лекарите акушер-гинеколози. Поднесени бяха подаръци на многодетните майки. След това жените поляха символично на акушерка, изродиха дете, което се оказа момче и го нарекоха Гамунчо. Хапването и почерпката започнаха, като за доброто настроение се грижеше уредбата на клуба. В 13 часа дойдоха група деца от Център за работа с деца / бившият Пионерски дом/ с ръководител Нина Спасова, които изнесоха чудесна програма, голяма китка от български народни песни. Накрая организаторката поднесе на всяко от децата пликче с много лакомства, а на тяхната ръководителка букет с цветя. Сред многото танци и хора се проведе и конкурс 'Мис баба', както и 'Мистър дядо'. Журито се оказа изключително взискателно и прецизно. Всички бяха с много приповдигнато настроение, танци, закачки и хумор. Кулминацията на деня бе проведената томбола, в която нямаше разочаровани, дребни подаръчета имаше за всеки неин участник. Те също са закупени с пари от членския внос. Организаторката изрази своето и на другите огорчение, затова че никоя от поканените медии не се е отзовала на това събитие. Този ден бе наистина емоционално преживяване в сивото ежедневие на възрастните хора.

Уникална за България терапия за лечение на ракови заболявания прилагат лекари от Специализираната болница за активно лечение по акушерство и гинекология "Света Марина" в Плевен. Така наречената Хайфу технология буквално стопява туморните образувания с помощта на прецизно фокусиран ултразвуков лъч. Методът започва да се прилага у нас по идея на ректора на Медицинския университет в Плевен професор д-р Григор Горчев. За по-малко от месец в клиниката са излекувани 10 пациенти, предимно с миома на матката и рак на панкреаса и черния дроб. Благодарение на високотехнологичната апаратура при интервенцията се унищожават само раковите клетки, без да се нанасят никакви поражения на засегнатия орган или тъкан. Терапията е високо ефективна и при отстраняване на тумори на млечната жлеза, в черния дроб и панкреаса, както и на меките тъкани и костите. Подходяща е и за млади жени с рискова миома, тъй като не се отстранява матката и така се запазва детеродната им функция. Не всички случаи обаче са подходящи за този вид лечение и затова екип от специалисти извършва предварителни тестове.

Д-р Тихомир Андреев - специалист по образна диагностика: "Хайфу терапията, това е терапия за локално лечение на солидни туморни маси..."

Проф. д-р Григор Горчев - онкохирург: "Това е една добра алтернатива за онкоболните, защото знаете в последно време тези заболявания много зачестяват и наистина това е алтернатива за състояния, които не могат да бъдат подложени нито на хирургия, нито на лъче или химиотерапия."

Освен че процедурата е напълно безкръвна, методът е нетоксичен и не се използва вредно йонизиращо лъчение. Така интервенцията може да се повтаря многократно, докато се получи желаният терапевтичен ефект. В зависимост от големината и мястото на туморното образувание пациентите се лекуват в Хайфу центъра от няколко часа до 2-3 дни. Досега най-големият тумор, който е премахнат в плевенската клиника, е с големина 21 сантиметра. Засега новата терапия не се заплаща от здравната каса, но специалистите се надяват, че след получените добри резултати при лечението до няколко години то ще започне да се покрива по клинична пътека.

Фуджико Хеминг- една изключителна пианистка

В събота, 12 януари 2013 г.  легендата на пианото Фуджико Хеминг и Васко Василев свириха в Плевен.

Плевенската публика имаше невероятното удоволствие да се срещне с таланта на две големи звезди – легендата на пианото Фуджико Хеминг и виртуозът на цигулката Васко Василев. От 19 часа в зала „Катя Попова” започна клавирният концерт на Хеминг , специален гост в който е Васко Василев.

Фуджико Хеминг е една от най-успешните съвременни представителки на японското клавирно изкуство. Известна е с брилянтната си техника и музикалност.

Родена е през 1932 г. в Берлин. Започва да свири от дете под ръководството на майка си. Завършва образованието си в Япония, родината на майка й. Баща й е с руско-шведски произход.Дебютният си албум ”La Campanella” издава през август 1999, който постига мултимилионни продажби и тя става безспорен феномен на сцената на класическата музика в Япония. Този успех води до четири поредни награди “Златен диск” – успех, който нито един в Япония не е подобрил.

Фуджико Хеминг прави първото си европейско турне през 2002 г., когато изнася девет концерта в седем държави. Следва покана за 16 концерта с Московската филхармония под диригентството на Юрий Симонов, които я превръщат в звезда от най-висок ранг.

Не само музикалната кариера, но и животът на Фуджико Хеминг е изпълнен с редица драматични обрати. Фуджико завършва музикалния институт в Берлин с най-високи оценки и се мести във Виена, за да учи при проф. Бадура Шкода. С подкрепата на водещите фигури в класическата музика като Бруно Мадерна, Ленард Бърнстейн, Шура Черкаски и Никита Магалов, които оценяват високо таланта й, Фуджико изнася много концерти, докато нещастен инцидент не довежда до частична загуба на слуха й. Тогава тя загубва работата си като преподавател и буквално е принудена да работи и като чистачка, за да се издържа. Но нейн забележителен рецитал през 1999 г. става причина японската телевизия NHK TV да излъчи документален филм за живота й, който я превръща в истинска сензация в Япония.Фуджико изнася предимно соло рецитали и работи с множество международни оркестри като Moscow Philharmonic, Royal Philharmonic orchestra, English Chamber, Hungarian Philharmonic и много други.Миша Майский определя Фуджико като „незабравим пианист”, а Максим Венгеров възкликва „Аз съм истински почитател на Вашето изкуство!”.

В програмата на концерта в Плевен са включени творби на Бах, Бетовен, Брамс, Лист, Рахманинов, Паганини.Плевенският концерт е третият от краткото турне на звездата, което започна на 8 януари в София, мина през Пловдив, а след Плевен ще спре в Габрово.  Входът за концерта бе свободен, до изчерпване на местата в залата. Въпреки това, поради големият интерес организаторите пуснаха още желаещи, които бяха правостоящи. Това е много показателно, че плевенската публика има голямо желание да се увеличи още повече културния афиш на града и то с повече гостуващи.

140 години от обесването на 

Васил Левски

Не са много хората в град Плевен, които ако попиташ знаят кой е Данаил Попов. Тук ще дадем кратка информация за него, имайки предвид и предстоящото честване на Апостола.

Данаил Попов, Наричат го „първата ръка на Апостола” и „един от главните стълбове на революционното дело вън от България”. Данаил Попов е от тези съратници на Васил Левски, които остават в сянката на Христо Иванов – Големия и Георги Данчов – Зографина. Така името му потъва в забвение, с изключение на паметта, която свенливо кътат няколко улици, кръстени на него. 

А тъкмо от неговия дом в Турну Мъгуреле Апостолът тръгва към България да посява семената на свободата в българските земи. По идея на Попов през 1869 г. Левски създава в Плевен първия в страната местен революционен комитет, с което се поставя началото на изграждането на Вътрешната революционна организация (ВРО). Именно на него Дякона поверява цялата си кореспонденция с Българския революционен централен комитет (БРЦК), Русия, Румъния и Сърбия. Той единствен има право да чете всички получавани от и до Левски писма и да прави техни копия. 

През годините на общата борба, доверието между двамата нараства до там, че Апостолът на свободата се обръща в писмата си към него с „братовчед”. Кой е човекът, който става толкова доверен другар на Левски и се превръща в негова дясна ръка във всичките му дела. 

Данаил Попов се ражда в Плевен на 1 януари 1840 г. в семейството на свещеник Христо Дунчев, наричан свойски от своите съграждани поп Хино. Той е известен книжовник и един от най-ревностните патриоти по време на Възраждането. Взема участие в борбите срещу Гръцката патриаршия в Плевен и е един от първите, които притежават книги със светски характер. 

Майката на Попов – Елица, е запомнена като будна българка. Тя насърчава децата си да тръгнат по съдбовния път на революционното дело. В рода на Попхинови, освен Данаил, в борбата срещу поробителя се включват и братята му Атанас и Кирица. Помага им и сестра им Катерина. Често заедно с майка си двете жени пренасят оръжие от Румъния в България, като всяка препасва по 10-15 револвера около кръста си и преминавайки така нагиздени река Дунав, стигат до Плевен. 

Данаил завършва класното училище в родния си град през 1856 г. Това е време на съдбоносни промени в развитието на българското общество. Той става свидетел на много от неволите, които преживяват българите в разлагащата се Османска империя, свързани с борбата им за извоюване на самостоятелна българска църква и непосилното данъчно бреме, с което ги потиска османската власт. Всичко това го прокужда от родината и през 1859 г. той заминава за Румъния. 

Тук, в Букурещ, започва работа като словослагател в българската печатница „Романов – Расидеску“. По време на пребиваването си в северната ни съседка Попов усвоява немски, руски, френски и гръцки език. А покрай печатането на вестник „Българска звезда” се среща за първи път с Георги Раковски. 

По заръка на Васил Левски Данаил Попов напуска печатницата и е изпратен в Галац. Там посреща пристигащите от Русия български изселници и урежда пътуването им до родните места, като им помага материално и морално. Така той ревностно изпълнява първата си патриотична задача и проявява качествата си на бъдещ революционер, който не се страхува от трудностите и преследванията. 

Но Попов не забравя основната си цел в живота – да помогне с каквото може за освобождението на своето отечество. Според оскъдните исторически извори през 1866 -1868 г. се проявява като енергичен член на Тайния български революционен комитет (ТБЦК), като подкрепя финансово организирането и изпращането в България през 1867 г. на четите на Филип Тотю и Панайот Хитов. През 1868 г., със свои средства той подпомага и четите на Хаджи Димитър и Стефан Караджа. 

През 1869 г. в дома му в Турну Мъгуреле идват Дякона, Христо Иванов – Големия и Иван Македончето, които заедно с други будни българи в румънския град, основават бунтовен комитет. За негов председател е избран Данаил Попов. Това става повратен момент в неговата съдба. 

На 12 април 1909г. умира в дома си, в град Турну Мъгуреле. Макар че остава да живее в чужбина, до последния си час Данаил Попов остава истински българин и живее с името на родината в сърцето си.

